Maroela se Bruid van die Jaar: Skryf in as HerfsbruidAs daar een dag is wanneer ŉ vrou straal, is dit natuurlik op haar troudag. Maroela Media bied vanjaar met trots weer ons Bruid van die Jaar-kompetisie aan. In samewerking met Dream Hotels & Resorts is daar boonop groot pryse op die spel. Ons gaan weer elke seisoen ŉ seisoenebruid aankondig en aan die einde van die jaar gaan ons lesers die geleentheid kry om die Bruid van die Jaar vir 2023 aan te wys. Ons het reeds ons Somerbruid aangewys, en nou is ons op soek na ons Herfsbruid! Jy kan in aanmerking kom vir ons Herfsbruid as jy tussen Maart 2023 en Mei 2023 trou. Inskrywings vir ons Herfsbruid sluit op 4 Junie 2023. ŉ Beoordelaarspaneel sal die top-10 saamstel en daarna sal ons lesers die geleentheid kry om vir die top-10 te stem om Maroela se Herfsbruid aan te wys. Deur die loop van die jaar sal ons ook ŉ Winterbruid (troues in Junie – Augustus 2023) en Lentebruid (September – November 2023) aanwys. Hou dus Maroela dop as jy wil seker maak jy skryf vir dié opwindende kompetisie in! Dream Hotels & Resorts borg wonderlike pryse vir die wenpaartjies.